
 23.4.2014
 BG
 Официален вестник на Европейския съюз
 L 119/44
 РЕГЛАМЕНТ ЗА ИЗПЪЛНЕНИЕ (ЕС) No 400/2014 НА КОМИСИЯТА
 от 22 април 2014 година
 относно координирана многогодишна контролна програма на Съюза за 2015, 2016 и 2017 г. за гарантиране спазването на максимално допустимите граници на остатъчни вещества от пестициди във и върху храни от животински и растителен произход и за оценка на потребителската експозиция на тези остатъчни вещества
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 29, параграф 2 от него,
 като има предвид, че:
 (1)
 С Регламент (ЕО) No 1213/2008 на Комисията (2) беше създадена първата координирана многогодишна програма на Общността за 2009, 2010 и 2011 г. Посочената програма продължи да се прилага по силата на последователни регламенти на Комисията. Последният регламент беше Регламент (ЕС) No 788/2012 на Комисията (3).
 (2)
 Основни за разпространения в Съюза начин на хранене са тридесет до четиридесет хранителни продукта. Тъй като употребата на пестициди показва значителни промени в рамките на три години, пестицидите в тези продукти следва да бъдат наблюдавани в рамките на няколко тригодишни цикъла, което ще позволи оценката на експозицията на потребителите и на прилагането на разпоредбите на Европейския съюз.
 (3)
 На базата на биномно разпределение на вероятностите може да се изчисли, че изследването на 654 проби позволява с точност над 99 % да бъде открита проба със съдържание на остатъчни вещества от пестициди над границата на установяването им (LOD), ако поне 1 % от продуктите съдържат остатъчни вещества над тази граница (4). Вземането на тези проби следва да бъде разпределено между държавите членки на базата на броя на населението им, като минималният брой е 12 проби на продукт годишно.
 (4)
 Аналитичните резултати от предишните официални контролни програми на Съюза са взети предвид, за да се гарантира, че гамата от обхванати от контролната програма пестициди е представителна по отношение на използваните пестициди.
 (5)
 Насоките относно „Процедури за контрол на качеството на анализа и валидиране на остатъчни вещества от пестициди в храните и фуражите“ („Analytical quality control and validation procedures for pesticide residues analysis in food and feed“) са публикувани на уебсайта на Комисията (5).
 (6)
 В случай че определянето на остатъчните вещества от пестицида включва други активни вещества, метаболити или продукти от разпада или реакцията, тези съединения следва да се отчитат поотделно, доколкото те се измерват индивидуално.
 (7)
 Мерките за прилагане, например стандартното описание на пробата (SSD) (6)
 (7) за представяне на резултати от анализ на остатъчни вещества от пестициди във връзка с представянето на информация от държавите членки, са договорени от държавите членки, Комисията и Европейския орган за безопасност на храните.
 (8)
 По отношение на процедурите за вземане на проби следва да се прилага Директива 2002/63/ЕО на Комисията (8), която включва методите и